# **DECIZIA ETAPEI DE ÎNCADRARE**

## Nr. număr din 27.10.2017

....

Ca urmare a solicitării de emitere a acordului de mediu adresate de **Comuna Darjiu**, cu sediul în Str. Principala, Nr. 26, Dârjiu , Judetul Harghita, ...., înregistrată la APM Harghita cu nr. 8278/28.09.2017, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 24.10.2017, că proiectul „**Conductă de aducțiune între satele Mujna și Lutița**” propus a fi amplasat în comunele Dârjiu și Mugeni satele Mujna și Lutița nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2 la, pct. 13 lit a coroborat cu pct. 10 lit. b;

 b) Justificarea în conformitate cu criteriile din anexa nr. 3 la Hotărârea Guvernului nr. 445/2009.

 1 **Caracteristicile proiectului:**

Se va executa o conductă de aducțiune de apă potabilă de L=5640,48m. pentru localitatea Mujna. Conducta de aducțiune apă va fi racordată la sistemul de alimentare cu apă potabilă din localitatea Lutița, comuna Mugeni. Pe traseul aducțiunii sunt montate următoarele armături:

* Cămin de golire 5 buc.
* Cămin de aerisire 2 buc.

Subtraversări de ape și căi de comunicații:

* Subtraversarea Pârâul Caprelor 2 buc.
* Subtraversare drum communal DC 15 1 buc.

În extravilanul localității Lutița se va realiza o gospodărie de apă.

Gospodăria de apă va fi formată din:

* Rezervor tampon de capacitate V=50mc, alimentat cu apă potabilă din cadrul stației de tratare Odoheiu Secuiesc, din rețeaua de alimentare cu apă a localității Lutița, prin intermediul conductei de aducțiune
* Grup de pompare apă de capacitate totală Q=7 mc/h,
* Drumuri și alee
* Rețele în incintă
* Împrejmuire și poartă de acces
* Canal de gardă

b. Cumularea cu alte proiecte: este în curs asfaltarea drumului comunal DC15-tronsonul II

c. Utilizarea resurselor naturale: apă, agregate cu densitate normală

d. Producţia de deşeuri:

-Deşeurile municipale amestecate (20 03 01) se vor colecte în europubele adecvate, pe suprafețele special amenajate. Deşeurile municipale amestecate vor fi predate operatorului de salubrizare autorizat cu care constructorul va încheia contract pentru eliminare.

-Deşeurile din construcţie se vor colecta selectiv și vor fi predate operatorului de salubrizare autorizat cu care titularul proiectului va încheia contract pentru valorificare/eliminare.

e. Emisii poluante, inclusiv zgomotul şi alte surse de discomfort:

- emisii în apă: - emisii rezultate din activităţi de construcţii-montaj vor fi reduse şi vor fi temporare.

 -emisii în aer: emisiile rezultate de la utilajele şi mijloacele de transport folosite la executarea lucrărilor corespund din punct de vedere tehnic, astfel evitându-se poluarea mediului prin arderea de combustibil.

-zgomot: maşinile şi utilajele folosite la executarea lucrărilor corespund cerinţelor tehnice de nivel acustic.

f. Riscul de accident, ţinându-se seama în special de substanţele şi de tehnologie utilizate: - Nu este cazul.

 **2. Localizarea proiectului**:

 **2.1**.utilizarea existentă a terenului: Amplasamentul se află în inravilanul și extravilanul Comunei Dârjiu și Mugeni, domeniu public, între localitățile Mujna și Lutița, conform Certificatului de urbanism nr. 152/25.09.2017 emis de Consiliul Județean Harghita, folosinţă actuală: zona drumului comunal

**2.2**.relativa abundenţă a resurselor naturale din zonă, calitatea şi capacitatea regenerativă a acestora:- nu este cazul

 **2.3**.capacitatea de absorbţie a mediului:

a. zone umede: nu este cazul,

b. zone costiere: nu este cazul,

c. zone montane şi cele împădurite: Nu este cazul.

d. parcuri şi rezervaţii naturale ariile clasificate: nu este cazul,

e. arii clasificate sau zone protejate: nu sunt

f. zone de protecţie specială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare: Amplasamentul proiectului **nu** se află în interiorul ariilor naturale protejate declarate prin acte normative, amplasamentul proiectului este situat la o distanță cca. 1,6km de limita sitului de importanță comunitară Natura2000 ROSCI0357 „Porumbeni”

h. ariile dens populate: nu este cazul,

i .peisajele cu semnificaţie istorică, culturală şi arheologică: nu este cazul

**3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică:* redusă,nesemnificativă,

- numărul persoanelor afectate: prin realizarea proiectului:nu vor fi persoane afectate negativ

b. natura transfrontieră a impactului: nu este cazul,

c. mărimea şi complexitatea impactului*:*

*-*în perioada realizării proiectului*: vor rezulta deşeuri, care vor fi gestionate conform pct 1.d.*

d. probabilitatea impactului*: mică*

e. durata, frecvenţa şi reversibilitatea impactului*:*

Impact de scurtă durată, numai în timpul executării lucrărilor . Nu rezultă impact remanent.

**Condiţiile de realizare a proiectului:**

a) Evitarea poluării solului şi a mediului acvatic cu produse petroliere în urma lucrărilor, a pierderilor de carburanţi de la mijloacele de transport şi de la utilajele folosite în timpul executării lucrărilor

b) În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

c) Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

-distrugerea sau degradarea, prin orice mijloace, a vegetaţiei ierboase sau lemnoase;

d) Utilizarea materiilor prime numai din surse autorizate.

e) Refacerea mediului şi readucerea în starea iniţială a suprafeţelor afectate prin realizarea proiectului.

f) Respectarea Legii nr. 211/2011 privind regimul deșeurilor cu toate modificările și completările ulterioare;

g) Nivelul de zgomot rezultat în timpul lucrărilor şi după punerea în funcţiune a obiectivului măsurat la 3 m de faţa da celei mai apropiate clădiri de locuit şi la 1,5 m înălţime de la sol - în conformitate cu prevederile prevederile standardului SR ISO nr. 1996/2-08 nu va depăși valorile prevăzute de SR 10009/2017

h) Se vor respecta prevederile Avizului de gospodărire a apelor nr. 329 din 11.10.2017 emis de Administrația Națională „Apele Române” ,Administrația Bazinală de Apă Mureș privind investiția „Conductă de aducțiune între satele Mujna-Lutița, jud. Harghita”;

i) La realizarea investiției aveți obligația de a solicita și de a obține autorizație de mediu conform OMDD nr. 1798/2007;

j) Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

ing. DOMOKOS László József

**ŞEF SERVICIU A.A.A.,**

 ing. LÁSZLÓ Anna

**ÎNTOCMIT,**

ing. ABOS Judit